**ROMÂNIA**

**JUDEŢUL CLUJ**

**CONSILIUL JUDEŢEAN**

**H O T Ă R Â R E**

**pentru modificarea Hotărârii Consiliului Județean Cluj nr. 12/2016 privind aprobarea indicatorilor tehnico-economici actualizaţi ai lucrărilor de modernizare şi reabilitare a unor drumuri judeţene din Judeţul Cluj, cu modificările și completările ulterioare**

Consiliul Judeţean Cluj întrunit în şedinţă ordinară;

Având în vedere Referatul de aprobare cu nr. 4582 din 10.02.2020 la Proiectul de hotărâre înregistrat cu nr. 37 din 10.02.2020 pentru modificarea Hotărârii Consiliului Judeţean Cluj nr. 12/2016 privind aprobarea indicatorilor tehnico-economici actualizati ai lucrărilor de modernizare si reabilitare a unor drumuri județene din Județul Cluj, cu modificările și completările ulterioare, propus de Presedintele Consilului Judetean Cluj, domnul Alin Tise, însoţit de Rapoartele compartimentelor de resort din cadrul aparatului de specialitate al Consiliului Judeţean Cluj cu nr. 4582 din 10.02.2020 şi de Avizul cu nr. 4582 din 12.02.2020 adoptat de Comisia de specialitate nr. 2;

Luând în considerare prevederile:

* art. 3 alin. (2), ale art. 58 alin. (1) și (3) și ale art. 59 din Legea privind normele de tehnică legislativă pentru elaborarea actelor normative nr. 24/2000, republicată, cu modificările şi completările ulterioare;
* art. 141, ale art. 148 alin. (3), ale art. 151 alin. (6), ale art. 221, ale art. 222 și ale art. 224 din Regulamentul de organizare şi funcţionare a Consiliului Judeţean Cluj, aprobat prin Hotărârea Consiliului Judeţean Cluj nr. 143/2016;

Ținând cont de prevederile:

* Hotărârii Consiliului Judeţean Cluj nr. 165/2010 privind aprobarea Programului de modernizare şi reabilitare a drumurilor judeţene pentru perioada 2011-2015, cu modificările și completările ulterioare, cu modificările și completările ulterioare;
* Hotărârii Consiliului Judeţean Cluj nr. 315/2010 privind aprobarea Documentaţiei de avizare a lucrărilor de investiţii aferente Programului de modernizare şi reabilitare a drumurilor judeţene pentru perioada 2011-2015 şi a unor măsuri pentru realizarea acestuia, cu modificările și completările ulterioare;
* Hotărârii Consiliului Județean Cluj nr. 213/2015 pentru modificarea şi completarea unor hotărâri ale Consiliului Judeţean Cluj, în vederea realizării programelor de modernizare şi reabilitare a drumurilor judeţene;

În conformitate cu prevederile:

* art. 173 alin. (1) lit. f) și alin. (5) lit. l) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;
* art. 42 alin. (1) lit. b) din Legea finantelor publice nr. 500/2002, cu modificările si completările ulterioare,
* art. 44 alin. (1) din Legea privind finantele publice locale nr. 273/2006, cu modificările si completările ulterioare,
* Ordonanței de urgență a Guvernului pentru aprobarea Programului naţional de dezvoltare locală nr. 28/2013, aprobată prin Legea nr. 89/2015, cu modificările şi completările ulterioare;
* Hotărârii Guvernului nr. 907/2016 privind etapele de elaborare si conţinutul-cadru al documentaţiei tehnico-economice aferente obiectivelor/proiectelor de investiţii finantate din fonduri publice;

Fiind îndeplinite prevederile cuprinse în art. 182 alin. (4) coroborate cu ale art. 136 și art. 139 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

În temeiul competențelor stabilite prin art. 182 alin. (1) și art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

**hotărăşte:**

**Art. I.** Hotărârea Consiliului Judeţean Cluj nr. 12/2016 privind aprobarea indicatorilor tehnico-economici actualizati ai lucrărilor de modernizare și reabilitare a unor drumuri județene din Județul Cluj, cu modificările și completările aduse prin Hotărârile Consiliului Judeţean Cluj nr. 203/2017, nr. 242/2017 și nr. 41/2018, se modifică după cum urmează:

## 1. Anexa nr. 11 ”Indicatorii tehnico-economici ai obiectivului de investiții Proiectare și execuție lucrări de modernizare și reabilitare a drumurilor județene din Județul Cluj pentru perioada 2011-2015, pentru lotul IV – DJ 182E (Chiuiești - Mănăstirea Cașiel, km 0+000-7+000” se modifică și se înlocuiește cu anexa nr. 1 care face parte integrantă din prezenta hotărâre;

## 2. Anexa nr. 12 ”Indicatorii tehnico-economici ai obiectivului de investiții Proiectare și execuție lucrări de modernizare și reabilitare a drumurilor județene din Județul Cluj pentru perioada 2011-2015, pentru lotul II – DJ 107R (Muntele Băişorii - Muntele Mare, km 47+350-58+650)” se modifică și se înlocuiește cu anexa nr. 2 care face parte integrantă din prezenta hotărâre;

## 3. Anexa nr. 16 ”Indicatorii tehnico-economici ai obiectivului de investiții Proiectare și execuție lucrări de modernizare și reabilitare a drumurilor județene din Județul Cluj pentru perioada 2011-2015, pentru lotul IV – DJ 161E (DJ 172A Habadoc – Buza – Feldioara - Hodaie, km 25+420- km 27+510)” se modifică și se înlocuiește cu anexa nr. 3 care face parte integrantă din prezenta hotărâre;

## 4. Anexa nr. 20 ”Indicatorii tehnico-economici ai obiectivului de investiții Proiectare și execuție lucrări de modernizare și reabilitare a drumurilor județene din Județul Cluj pentru perioada 2011-2015, pentru lotul I – DJ 108N (Aghireș-limită Județ Sălaj, km 0+000- km 2+800)” se modifică și se înlocuiește cu anexa nr. 4 care face parte integrantă din prezenta hotărâre.

**Art. II.** Prezenta hotărâre se comunică prin intermediul secretarului general al judeţului, în termenul prevăzut de lege, Direcţiei Generale Buget-Finanţe, Resurse Umane; Direcţiei de Administrare a Domeniului Public şi Privat al Judeţului Cluj; [Ministerului Lucrărilor Publice, Dezvoltării și Administrației](https://mdrap.ro/comunicare/presa/comunicate/academia-de-muzica-din-cluj-napoca-va-fi-modernizata-cu-bani-de-la-ministerul-lucrarilor-publice-dezvoltarii-si-administratiei)-Direcţia Generală Dezvoltare Regională şi Infrastructură, precum şi Prefectului Judeţului Cluj şi se aduce la cunoştinţă publică prin afişare la sediul Consiliului Judeţean Cluj şi pe pagina de internet „www.cjcluj.ro".

**Contrasemnează:**

**PREŞEDINTE**  **SECRETAR GENERAL AL JUDEŢULUI,**

**Alin Tişe Simona Gaci**

**Nr. 43 din 20 februarie 2020**

*Prezenta hotărâre a fost adoptată cu 34 voturi “pentru” și 2 consilieri județeni nu au votat, fiind astfel respectate prevederile legale privind majoritatea de voturi necesară. Din totalul celor 36 de consilieri judeţeni în funcţie și-au înregistrat prezența la ședință toți consilieri județeni în funcție.*